**до**

**Собрание на ФК Куманово**

**Годишна програма на фото клуб Куманово за 2016 година**

**Изложби на уметничка фотографија**

Фото клуб Куманово од Куманово и во 2016 година има за цел да ја продолжи традицијата на организирање на изложби на уметничка фотографија.

**Тумба 2016**

Во склоп на фестивалот „Малински“, во програмата е влезена клупската изложба Тумба. Првиот фестивал се одржа во ноември, минатата година фестивалот се одржа во мај, но плановите на клубот се фестивалот да биде поместен во мај, со што тоа да стане традиционално и секоја година да се одржува во ист период од годината. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност може да се разгледа изложбата да биде под една тематика.

Отварање на изложбата е планирано да се одржи во Уметничката Галерија на град Куманово.

**Круг 2016**

Меѓуклупската изложба на уметничка фотографија „Круг”, веќе и традиционална, предвидено е да се одржи во рамките на фестивал „Малински”, односно во мај 2016 година. Третата по ред меѓуклупска изложба на фотографија предвидено е да биде помеѓу ФК Куманово и ФК Пиксел, а селекторот да е биде од ФКК Козјак – Марјан Јаневски.

Излагањето е предвидено во НУЦК “Трајко Прокопиев”.

**Жените и фотографијата 2016**

По повод денот на жената 8-ми Март, но и поради бројот на женските членови клубот традиционално ќе ја организира изложбата насловена како Жените и фотографијата 2016. На оваа изложба ќе се претстават авторките на клубот со своите дела, со што ќе го обележат овој ден. Изложбата е планирана во Март во Центарот за култура.

За годината што следува пред нас предвидени се повеќе меѓународни изложби во организација на нашиот клуб. Меѓу нив спаѓаат Art Side 2016. Play 2016, Photo Story 2016.

**Play 2016**

Меѓународната изложба Play 2016 ќе се организира во фебруари годинава. Изложбата ќе опфати 6 теми и тоа: OPEN (monochrome), OPEN (color), PHOTOJOURNALISM, NATURE, TRAVEL и CHILD. Изложбата ќе биде под покровителство на ИААП, ПСА, ИСФ и ГПУ.

**Photo Story 2016**

Меѓународната изложба Photo Story 2016 ќе се организира во јануари годинава. Изложбата ќе опфати 6 теми и тоа: OPEN (monochrome), OPEN (color), MUSIC, TRADITION, STREET и LIFE. Изложбата ќе биде под покровителство на ИААП, ПСА, ИСФ и ГПУ.

За изложбата Art Side 2016 сеуште нема утврдено точен датум, теми и под чие покровителство ќе биде.

**Образовни активности во 2016**

Како и претходните години, така и во 2016 година, ФК Куманово ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела и тоа: теорија, пракса и дигитална лабараторија(photoshop). Предавачи ќе бидат Владимир Јовановски, Александар Драгишевски и Марина Крстиќ. На најдобрите и најуспешните курсисти ќе им биде одобрен влез во членство на ФК Куманово. Образовните активности се со цел да се привлечат млади членови кои би ја продолжиле традицијата и богатата историјата на клубот.

**Излагачки активности**

Членовите на ФК Куманово и во 2016 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Тумба 2016, Круг 2016, Art Side 2016, Play 2016, Photo Story 2016 и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација. Исто така, нашиот член Владимир Јовановски даде предлог по однос на групно излагање на членовите на клубот, да секој од ќленовите да направи селекција на свои фотографиии и тие подоцна да се испринтаат и кашираат и да се чуваат фотографиите во архивата на клубот. Во време кога ќе се организира некоја изложба од страна на други клубови, во и надвор од државата, фотографии да бидат спремни и да можат да се праќаат за учество.

**Извори на финансирање**

ФК Куманово за 2016 година ќе изготвено детален план за проектот насловен како „Фестивал Малински 2016”. Оваа година го пропуштивме рокот за доставување на план до Министерството за Култура на Република Македонија. Ова значи дека фестивалот повторно ќе го само финансираме.

Исто така планирано е и изготвување на проекти и нивно аплицирање до странските амбасади, се со цел полесна организација и спроведување на изложбите на фотографија.

**Работа на терен и Фото Сафарија**

Членовите на Фото клубот Куманово во 2016 година планираат да ги покријат позначајните настани од областа на уметност, култура, спорт и други активности во нашиот град. Исто така се планираат повеќе фото сафарија во оклината на Кумановско односно на повеќе локалитети кои имаат историско, културно и уметничко значење. Планирани се да се посетат и повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации.

Воедно идејата за Фото предизвик која ја даде Марина Крстиќ, со тоа што се покажа како многу корисна за членовите на клубот, се планира да се спроведе и во годината пред нас.

**Проект “100 Најдобри македонски фотографи”**

Како идеа за во 2015 година на ФК Куманово беше да направи проект, книга на 100 најдобри фотографи од Македонија. Но поради голем број на активностите кои ги имаше клубот, ова остана само како идеа. Ваквиот потег се смета за доста корисен како и за историјата на фотографијата во Македонија, така и за бенефитот на фотографите од државата. Секој фотограф ќе може да конкурира со своите дела со останатите фотографи, за да се најде во едно вакво издание кое ќе остане спомен и пример за уметничка фотографија во времето кога се творела.

За да се изработи ваков тип на издание, односно за да се соберат доволно финансиски средства потребно е плаќање на партиципација, поединечно од секој фотограф.

**Светски фотографски организации**

Во 2014 година ФК Куманово направи голем исчекор и се зачлени во светската фотографска организација FIAP, со што ФК Куманово доби бенефит. Во 2016 година ФК Куманово планира да се зачлени и во другите светски организации.

Фебруари 2016 ФК Куманово